ירון פינקלמן

פינקלמן (במרכז) מסביר למפקד [[פיקוד העורף תמיר ידעי (מימין) ולרמטכ"ל אביב כוכבי (משמאל) על מבצע חלוקת המזון של עוצבת האש בבני ברק, בעת מגפת הקורונה, 2020]]
פינקלמן (משמאל) בטקס מינויו לראש חטיבת המבצעים, אוקטובר 2020. ראש החטיבה היוצא [[יניב עשור מימין ומפקד אגף המבצעים אהרון חליוה במרכז]]
ירון פינקלמן (נולד ב-25 באפריל 1975) הוא קצין בצה"ל בדרגת אלוף, המשמש מפקד פיקוד הדרום מאז יולי 2023. קודם לכן שימש ראש חטיבת המבצעים באמ"ץ, מפקד עוצבת האש, מפקד חטיבת גבעתי, מפקד החטיבה הצפונית ברצועת עזה, מפקד עוצבת חצי האש ומפקד גדס"ר צנחנים.

== ביוגרפיה ==
פינקלמן נולד וגדל ברעננה. התגייס לצה"ל בנובמבר 1993, והתנדב ליחידה 669. עבר טירונות צנחנים, קורס חובשים וטירונות יחידה 669. לאחר שנשר מהיחידה, שובץ באוגוסט 1994 בפלס"ר חטיבה 500. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלס"ר ומונה למפקד צוות. בהמשך שימש כמפקד פלוגה בגדוד חרוב. לאחר מכן מונה למפקד פלס"ר חטיבה 500, ושימש בתפקיד בין השנים 1999–2001. בהמשך שימש כקצין אג"ם של יחידת מגלן. לאחר מכן מונה לסגן מפקד גדוד 890, ושימש בתפקיד במהלך האינתיפאדה השנייה.

בשנת 2005 הועלה לדרגת סא"ל ומונה לראש לשכת הרמטכ"ל, דן חלוץ, ושימש בתפקיד בין היתר במלחמת לבנון השנייה, את תפקידו סיים בשנת 2007. לאחר מכן מונה למפקד גדס"ר צנחנים בין השנים 2007–2009, והוביל אותו בלחימה נגד הטרור הפלסטיני באיו"ש, וכן במבצע אתגר כפול ובמבצע עופרת יצוקה, שניהם ברצועת עזה.

במרץ 2011 הועלה לדרגת אל"ם ומונה למפקד עוצבת חצי האש, ופיקד עליה בין היתר בעת מבצע עמוד ענן, ביוני 2013 סיים את תפקידו. ב-21 ביולי 2013 מונה למפקד החטיבה הצפונית ברצועת עזה, ופיקד עליה בין היתר במהלך מבצע צוק איתן, בתפקידו שירת עד 29 באפריל 2015. ב-21 ביוני 2015 מונה למפקד חטיבת גבעתי, וסיים את תפקידו ב-20 ביולי 2017.

ב-20 באוגוסט 2017 נזף הרמטכ"ל, גדי איזנקוט, בפינקלמן בעקבות גניבת שלושים ושלושה רובי M16 במאי 2017, מנשקיית בסיס שדה תימן שבדרום, שהיה תחת אחריותו כמפקד חטיבת גבעתי. בנזיפתו אמר: "זהו כשל במערך האבטחה שלא עומד בנורמה הנדרשת בצה"ל".

ב-16 בנובמבר 2017 הועלה לדרגת תא"ל ומונה למפקד עוצבת האש. במהלך תפקידו הוקמה יחידת רפאים, ויחד עם עוצבת קלע דוד הוכפפו שתיהן תחת פיקודו לעוצבת האש. באפריל 2020 פיקד על כוחות מן האוגדה במבצע חלוקת מזון בבני ברק, בעת מגפת הקורונה. את תפקידו מילא עד 9 באוגוסט 2020. ב-13 באוקטובר 2020 מונה לראש חטיבת המבצעים באמ"ץ, ושימש בתפקיד בין היתר במבצע שומר החומות ובמבצע עלות השחר. בתפקיד זה שירת עד 3 באוקטובר 2022. בתחילת 2023 הוזמן על ידי הרמטכ"ל הנכנס, הרצי הלוי, לעמוד בראש אחד מצוותי החשיבה שמינה כדי להכין נושאים שביקש לעסוק בהם במהלך כהונתו.

ב-29 ביוני 2023 הועלה לדרגת אלוף, וב-9 ביולי נכנס לתפקידו כמפקד פיקוד הדרום.

=== מלחמת חרבות ברזל ===
 למחרת מתקפת הפתע על ישראל, ביום ראשון, 8 באוקטובר 2023, הצטרף פינקלמן ללחימה בקיבוץ בארי, והקרב נמשך עד יום שני בצהריים. בתגובה למתקפה החלה ישראל במלחמת חרבות ברזל, במסגרתה פיקד פינקלמן על התמרון היבשתי שביצעו כוחות הפיקוד ברצועת עזה.

ב-11 בפברואר 2024 פיקד על כוחות צה"ל - שייטת 13, חטיבה 7, אוגדה 98 וחיל אוויר בחילוץ החטופים מרפיח במבצע יד זהב מחמ"ל הפיקוד. באופן דומה פיקד ב-8 ביוני על מבצע זרעי קיץ (ששמו שונה למבצע "ארנון") בו חולצו ארבעה חטופים חיים ממחנה נוסייראת<ref></ref>.

ב-4 באפריל 2024 החליט הרמטכ"ל, הרצי הלוי, לתת לו נזיפה עקב הריגת עובדי המטבח המרכזי העולמי.<ref></ref>

== חיים אישיים ==
פינקלמן נשוי ואב לשלושה. בעל תואר ראשון בלימודי המזרח התיכון ומדעי המדינה ובעל תואר שני בדיפלומטיה וביטחון, שניהם מאוניברסיטת תל אביב. מתגורר ברעננה. בוגר תוכנית המנהיגות הבכירה של קרן וקסנר מחזור 2023.

== קישורים חיצוניים ==

* 
* 
* 
;מפרי עטו:
* 
* 

== הערות שוליים ==

קטגוריה:לוחמי יחידת החילוץ והפינוי בהיטס (669)
קטגוריה:לוחמי יחידת מגלן
קטגוריה:ראשי לשכת הרמטכ"ל
קטגוריה:מפקדי גדודים בחטיבת הצנחנים
קטגוריה:מפקדי חטיבה 551
קטגוריה:מפקדי החטיבה הצפונית באוגדת עזה
קטגוריה:מפקדי חטיבת גבעתי
קטגוריה:מפקדי עוצבת האש
קטגוריה:ראשי חטיבת המבצעים
קטגוריה:מפקדי פיקוד הדרום
קטגוריה:אלופי צה"ל
קטגוריה:חברי המטה הכללי של צה"ל
קטגוריה:חברי המטה הכללי של צה"ל במלחמת חרבות ברזל
קטגוריה:בוגרי אוניברסיטת תל אביב
קטגוריה:ישראלים שנולדו ב-1975